12. ΝΟΜΟΘΕΤ. ΔΙΑΤΑΓΜΑ υπ’ αριθ. 55 της 10/12 Δεκ. 1968 (ΦΕΚ Α΄ 294) Περί ρυθμίσεως χρεών, συμβασιούχων σποροπαραγωγών. (Διόρθ. Ημάρτ. ΦΕΚ Α΄ 2 της 10 Ιαν. 1969). Άρθρον μόνον.-1.Οφειλαί, βεβαιωθείσαι ή μη εις Δημόσια Ταμεία, εκ της αξίας χορηγηθέντων επί συμβάσει προς πολλαπλασιασμόν σπόρων σιτηρών και ψυχανθών κατά τας διατάξεις του Α.Ν. 825/1937 (ΦΕΚ Α΄ 343/37) ως συνεπληρώθη δια του Ν.Δ. 1348/1942 (ΦΕΚ Α΄ 129/42) κατά σποροπαραγωγικά έτη 1945-1946 μέχρι και του έτους 1959-1960 συμπεριλαμβανομένου, εξοφλούνται ατόκως και άνευ οιωνδήποτε προσαυξήσεων εκ συμβατικών ρητρών εφ’ άπαξ μεν μέχρι ποσού δραχ. 200 και εντός 3 μηνών από της δημοσιεύσεως του παρόντος, εις δύο δε εξαμηνιαίας δόσεις μέχρι ποσού 500 δραχμών και εις τέσσαρας εξαμηνιαίας δόσεις δια τον πέραν των 500 δραχμών οφειλόμενον ποσόν, της πρώτης δόσεως δια τας ανωτέρω περιπτώσεις τμηματικής εξοφλήσεως καταβαλλομένης εντός τριμήνου από της ισχύος του παρόντος. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 